Mihkel Jürmann

Mihkel Jürmann (ka Michael Jürmann; 18. jaanuar 1853 Vana-Põltsamaa vald – 17. september 1932 Tallinn) oli eesti vaimulik.

Ta õppis aastatel 1863–1867 Põltsamaa kihelkonnakoolis, 1867–1868 Saksa elementaarkoolis, 1868–1871 Põltsamaa Karlhofi eragümnaasiumis ja 1871–1872 Tartu Aleksandri Gümnaasiumis. Tartu Ülikooli usuteaduskonnas õppis ta aastatel 1872–1876. Prooviaastal oli Paide, Karuse ja Haapsalu koguduses. Ordineeriti õpetajaks 18. septembril 1877.

Jürmann oli aastatel 1877–1878 Eestimaa vikaar ja vanglaõpetaja. Aastatel 1878–1883 oli ta Nõo Püha Laurentsiuse koguduse õpetaja (introdutseeriti ametisse 19. veebruaril 1878). Aastatel 1883–1923 oli ta Tarvastu Peetri koguduse õpetaja (introdutseeriti ametisse 20. veebruaril 1883) ja aastatel 1898–1920 Viljandi praostkonna praost. Jäi emerituuri 20. veebruaril 1923. Aastal 1923 asutas ta Tallinna Kopli koguduse ja oli selle hooldajaõpetajaKonrad Veem. Eesti Vaba Rahvakirik Dokumentatsioon ja leksikon. EVR Stockholm, 1988..

Mihkel Jürmann oli aastatel 1875–1876 esimese illegaalselt tegutseva eesti üliõpilaste koondise esimees ja korraldas (ise ka kõnesid pidades) Vanemuises kõneõhtuid. Oli 1881. aastani Eesti Kirjameeste Seltsi eestseisuse liige. 1897. aastal oli ta Viljandi praostkonna vaimulik koolide revident ning praostina Pärnu-Viljandi kreismaa-kooli-kohtu ja ülemkirikueestseisja-ameti liige. Ta oli ka 1899. aastal asutatud Tarvastu Põllumeeste Seltsi liige.

Mihkel Jürmann on maetud Tallinnas Rahumäe kalmistule.

 Isiklikku 
Tema vennatütar oli Eduard Vilde abikaasa Linda Vilde.

 Viited 

 Välislingid 
Michael (Mihkel) Jürmann


Kategooria:Nõo Püha Laurentsiuse koguduse vaimulikud
Kategooria:Tarvastu Peetri koguduse vaimulikud
Kategooria:Viljandi praostid
Kategooria:Eestimaa vaimulikud
Kategooria:Liivimaa vaimulikud
Kategooria:Eesti Kirjameeste Seltsi liikmed
Kategooria:Eesti Üliõpilaste Seltsi liikmed
Kategooria:Tartu Ülikooli usuteaduskonna vilistlased
Kategooria:Rahumäe kalmistule maetud
Kategooria:Sündinud 1853
Kategooria:Surnud 1932